В периода от 1948 г. до началото на 1970-те години от арабските страни имигрират доброволно или са избягали или изгонени от 800 хиляди до 1 милион арабски евреи. От тях 260 хил. се преселват в Израел в периода 1948 – 1951 г. и още 600 хил. през 1972 г. Ливан е единствената арабска страна, чието еврейско население нараства след 1948 г., като причината за този своеобразен феномен е, че Ливан е междинна спирка по пътя на еврейската емиграция към Израел. Въпреки това, от 1970-те след на гражданска война в Ливан, еврейското население на страната също започва да намалява, при това значително. До 2002 г., имигранти от арабските страни и техните потомци съставят 41% от населението на Израел, представрявани в Кнесета от партията „Шас“.